Joanikije II Carigradski
<s>Joanikije II od Lindosa (; ? - 1659/1660) bio je grčki pravoslavni svećenik, koji je u periodu od 1648. do 1656. u četiri navrata služio kao vaseljenski patrijarh Carigrada.</s>

<s>Život
Joanikije je bio rodom iz mjesta Lindos na otoku Rodos.</s><s>Godine 1624. ga je patrijarh Kiril Lukaris imenovao mitropolitom Ganosa i Kore, a 1636. je postao mitropolitom Herakleje.</s><s>Političkim pokroviteljem mu je postao moldavski knez Vasile Lupu,  te je 16. novembra 1646. prvi put izabran za patrijarha.</s>

<s>Joanikije je patrijarhom postao u 17. vijeku, koji je u Patrijaršiji obilježila izuzetna nestabilnost izazvana razmiricama unutar grčke zajednice u Carigradu , ali i sukobom katolika i protestanata u Evropi koji je preko ambasadora suparničkih zapadnih država uticao i na osmanski dvor.</s><s>Običaj da se prilikom svakog imenovanja plaća poseban danak sultanu je poticao česte smjene, te je Joanikije bio među patrijarsima koji su iz financijskih razloga svrgavani i ponovno izabirani.</s><s>Joanikije je prvi put bio svrgnut 28. oktobra 1648. godine, a potom ponovno ustoličen u junu 1651. godine; ponovno je svrgnut u junu 1652, godine, da bi ponovno stolovao od aprila 1653. do marta 1654.</s><s>Godine 1654. je nakon svrgavanja neko vrijeme proveo u zatvoru pod optužbom da je namjerno akumulirao dugove za Osmansku Portu.</s><s>Konačno je za patrijarha postavljen u martu 1655. a smijenjen u julu 1656.</s>

<s>Joanikije je podršku tražio među katoličkim vladarima, što je uključivalo kako rimsko-njemačkog (austrijskog) cara Ferdinanda III, tako i Svetu Stolicu.</s><s>Potonjoj je izašao u susret, dozvolivši katoličkim misijama djelatnost na obalama Crnog mora i Cikladima.</s><s>Zahtjev da službeno prihvati katolički simbol vjere, koji je bila Propaganda fide je odbio, navodeći delikatnost svog položaja.</s>

<s>Nakon silaska s mjesta patrijarha je imenovan za episkopa  Kee i Termije, gdje je ostao do smrti 1659. ili 1660.</s>

<s>Izvori</s>

<s>Rođeni u 16. vijeku
Umrli u 17. vijeku
Carigradski patrijarsi</s>

